Ziua Unirii Principatelor Române- 24 Ianuarie

	Unirea Principatelor Române este cunoscută de cei mai multi români sub denumirea de „Mica Unire”. A avut loc la jumătatea secolului al XIX-lea şi reprezintă unirea statelor : Moldova şi Ţara Românească. Este frecvent confundată cu  „Marea Unire” din anul 1918, dar noi trebuie să ştim faptul că este strâns legată de personalitatea lui Alexandru Ioan Cuza şi de alegerea sa ca domnitor al ambelor principate la 5 Ianuarie 1859 în Moldova şi la 24 Ianuarie 1859 în Ţara Românească.

	Consiliul Şcolar al Elevilor împreună cu doamna profesor Dulea Mihaela au derulat o activitate pentru a sărbatori această zi cu o semnificaţie istorică deosebită pentru ţara noastră. Activitatea a debutat cu o prezentare video realizatăde Alistar Gabriel, clasa a X-a G. Am subliniat infomaţile importante cum ar fi semnificaţia istorică rolul pe care l-a avut   „Domnul Unirii” sau câteva reforme esenţiale.  Feedback-ul a fost pozitiv, evitând abudenţa de infomaţii şi prin faptul că am avut parte de implicare activă din partea celor prezenţi.

	Următoarea parte a activităţii a fost recitarea unei doine de către eleve de la diferite clase, purtând tradiţionala ie românească. Fundalul sonor a fost ales de doamna profesor Dulea Mihaela, optând pentru unul dintre cele mai frumoase momente de la „Vocea României” , o interpretare de Gheorghe Zamfir şi Anda Dimitriu, „Lie ciocârlie”.

	Am încheiat activitatea prin gustarea unei pâini tradiţionale, făcută în casă, pe care am împărţi-o celor prezenţi cu sare. A fost o experienţă frumoasă, cu o tematică care ne-a permis să îmbinăm mai multe elemente, dar cel mai mare obiectiv atins a fost reprezentat de faptul că am reuşit să lucrăm în echipă. Rabaea Maria Alexandra, o elevă de la clasa a XI-a B,care a fost implicată, mi-a spus câteva cuvinte pe care nu le voi uita: „Mulţumesc pentru această experienţă şi sper că vom mai lucra în formatul acesta.” Este o plăcere să descoperi implicare şi determinare în persoanele din jurul tău.

Stătescu Sabrina
Preşedinte CŞE